# **ZMLUVA O DIELO**

**uzatvorená podľa § 536 a nasl. zákona č. 513/1991 Obchodného zákonníka v znení neskorších predpisov (ďalej aj len „zmluva o dielo“)**

**Článok I.**

**Zmluvné strany**

**Objednávateľ**

**Názov: Galéria mesta Bratislavy**

Sídlo: Františkánske nám. 11, 815 35 Bratislava

Zastúpený: Mgr. Katarína Trnovská, ArtD., riaditeľka

Zodpovedná osoba: Mgr. Katarína Trnovská, ArtD., riaditeľka

e-mail: [trnovska@gmb.sk](mailto:trnovska@gmb.sk)

IČO: 00 179 752

DIČ: 202081772

IČ DPH: SK202081772

Bankové spojenie: ČSOB, a. s.

IBAN: SK90 7500 0000 0000 2593 6323

(ďalej len „objednávateľ“)

**Zhotoviteľ:**

Názov:

Sídlo:

Štatutárny zástupca:

Zodpovedná osoba:

e-mail:

IČO:

DIČ:

IČ DPH:

IBAN:

Spoločnosť je zapísaná v Obchodnom registri Okresného súdu .........., oddiel: ........, vložka č.: .........

(ďalej len **„zhotoviteľ“**)

**Článok II.**

**Úvodné ustanovenia**

Zmluvné strany uzatvárajú túto zmluvu o dielo v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len: „zákon o VO“). Zmluvné strany uzatvárajú túto zmluvu o dielo v súlade s výsledkom verejného obstarávania v zmysle zákona o VO na predmet zákazky „Vyhotovenie mobiliáru do depozitáru Galérie mesta Bratislavy a depozitáru Múzea mesta Bratislavy, Čať č. 1 - Mobiliár do depozitára Galérie mesta Bratislavy“, zverejnenej vo Vestníku verejného obstarávania číslo *(doplní uchádzač)* zo dňa *(doplní uchádzač)* pod značkou *(doplní uchádzač)*. Zhotoviteľ je povinný plniť predmet zmluvy vo vzťahu k objednávateľovi samostatne a nezávisle v zodpovedajúcom rozsahu a to podľa príslušnej prílohy k tejto zmluve. Objednávateľ je oprávneným užívateľom objektu vo vlastníctve KSP, s.r.o.. Objekt sa nachádza na adrese Vajnorská 135, Bratislava, na parcele č. 17085. k.ú. Nové Mesto.

**Článok III.**

**Predmet zmluvy**

* 1. Predmetom tejto zmluvy je záväzok zhotoviteľa na svoje náklady zamerať, vyhotoviť, dopraviť, zmontovať a inštalovať Regálový systém zakladania diel, bližšie špecifikovaný v Projektovej dokumentácii, ktorá je v prílohe č. 1 (ďalej len „dielo“) a previesť na objednávateľa vlastnícke práva k príslušnej časti diela a záväzok objednávateľa zaplatiť za zameranie, vyhotovenie, dopravu, zmontovanie diela a jeho inštaláciu cenu podľa čl. IV tejto zmluvy, úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.
  2. Zhotoviteľ sa zaväzuje dodať objednávateľovi dielo v druhoch a počtoch uvedených v prílohe č. 1, ktorá je neoddeliteľnou súčasťou tejto zmluvy. Zhotoviteľ podpisom na tejto zmluve vyhlasuje, že dielo spĺňa minimálne technické požiadavky uvedené v odvolávkach prílohy č. 1.
  3. Dodávkou diela sa na účely tejto zmluvy rozumie zameranie, vyhotovenie, **doprava, montáž a inštalácia v mieste a termíne dodania,** vrátane základného predvedenia funkčnosti (na užívateľskej úrovni) a následné odovzdanie a prevzatie diela zodpovednou osobou objednávateľova, uvedenou v záhlaví tejto zmluvy (ďalej len „zodpovedná osoba“).
  4. Zhotoviteľ sa zaväzuje dodať súčasne s dielom aj príslušnú dokumentáciu na jeho používanie.

**Článok IV.**

**Cena a platobné podmienky**

* 1. Cena za dodanie diela je stanovená v súlade s ustanoveniami zákona č. 18/1996 Z. z. o cenách v znení neskorších predpisov. Podrobná cenová špecifikácia dodávaného diela je uvedená v prílohe č. 1. Zmluvné strany sa dohodli, že súčasťou ceny za dielo sú všetky náklady, ktoré zhotoviteľovi v súvislosti s plnením záväzku vzniknú, vrátane nákladov na dopravu, inštaláciu, predvedenie revíznych správ (ak sa uplatňujú) a pod.
  2. Právo na zaplatenie ceny vzniká zhotoviteľovi riadnym splnením jeho záväzku dohodnutým spôsobom v súlade s článkom III. tejto zmluvy v mieste a termíne dodania v súlade čl. V. tejto zmluvy.
  3. Celková cena za dielo je dohodnutá nasledovne:

Cena bez DPH =

DPH 20% =

**Cena spolu s DPH =**

(slovom: )

* 1. Cena za dielo bude uhrádzaná na základe čiastkových faktúr vystavených v mesačných intervaloch v súlade so súpisom vykonaných prác, ktorý bude odsúhlasený a podpísaný objednávateľom.
  2. V období od nadobudnutia účinnosti zmluvy do konca roka 2022 bude na základe čiastkových faktúr uhradených najviac 50% celkovej ceny za dielo, a to bez ohľadu na to, či zhotoviteľ zrealizuje a objednávateľ preberie v roku 2022 práce vo väčšom rozsahu. Zvyšná časť ceny za dielo bude uhrádzaná v súlade s ods. 4.4, pričom posledná faktúra vystavená po odovzdaní a inštalovaní celého diela bude vo výške min. 20% z celkovej ceny za dielo.
  3. Čiastkové faktúry budú odoslané najneskôr do 10 dní odo dňa odsúhlasenia a podpisu súpisu vykonaných prác na adresu objednávateľa podľa záhlavia zmluvy. Faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov. Faktúra bude vystavená podľa zdroja financovania (viď príloha č. 1 zmluvy). K faktúre je zhotoviteľ povinný priložiť potvrdené dodacie a montážne listy, revízne správy (ak sa uplatňujú) a preberacie protokoly podľa článku V. tejto zmluvy. Na dodanie diela objednávateľ neposkytuje preddavok ani zálohovú platbu.
  4. Platba bude realizovaná formou bezhotovostného platobného styku na základe daňového dokladu vystaveného zhotoviteľom, splatnosť každej faktúry je do 30 dní odo dňa jeho preukázateľného doručenia.
  5. Objednávateľ je oprávnený vrátiť bez zaplatenia faktúru, ktorá je nesprávna, alebo neúplná. Nová lehota splatnosti začína plynúť odo dňa doručenia opravenej faktúry.
  6. Na predídenie akýmkoľvek pochybnostiam zmluvné strany vyhlasujú, že v cene podľa bodu 4.3 tohto článku je zarátaná aj cena dopravy diela do miesta dodania vrátane montáže, inštalácie a uvedenia do prevádzky, ako aj odvoz a likvidácia odpadu a pod.. Dopravu do miesta dodania zabezpečuje zhotoviteľ na vlastné náklady a nebezpečenstvo.

**Článok V.**

**Miesto a spôsob dodania, dodacia lehota a dodacie podmienky**

* 1. Miesto plnenia : Objekt Hlavnej prevádzkovej budovy s.č. 1346, na p.č. 17085, k.ú. Bratislava - Nové Mesto, na adrese Vajnorská 135, vo vlastníctve BSSM s.r.o.
  2. Termín plnenia: **do 200 dní od nadobudnutia účinnosti zmluvy**
  3. Zhotoviteľ má povinnosť pred začatím realizácie vykonať minimálne jedno zameranie najneskôr do troch pracovných dní od doručenia informácie o zverejnení zmluvy objednávateľom, pričom za deň doručenia informácie sa považuje deň nasledujúci po jej zaslaní v elektronickej podobe na e-mailovú adresu uvedenú v záhlaví tejto zmluvy. Na presnom termíne a čase zamerania sa zhotoviteľ dohodne so zástupcom objednávateľa uvedeným v záhlaví tejto zmluvy.
  4. Ak zhotoviteľ nevykoná dielo do konca vyššie uvedenej dodacej lehoty, dostane sa do omeškania s plnením zmluvy.
  5. Zhotoviteľ vyrozumie o termíne inštalácie diela zodpovednú osobu objednávateľa e-mailom.
  6. Termín inštalácie diela je zhotoviteľ povinný oznámiť e-mailom zodpovednej osobe objednávateľa najmenej 3 pracovné dni vopred. Zodpovedná osoba objednávateľa je oprávnená vykonať v mieste plnenia kontrolu úplnosti inštalovaného diela a dielo následne prevziať.
  7. Odovzdanie a prevzatie diela v mieste inštalácie bude potvrdené na dodacom liste, preberacom protokole, ktorého vzor tvorí prílohu č. 2 tejto zmluvy, prípadne protokole o inštalácii zariadenia. Na dodacom liste a preberacom protokole bude uvedená jednotková cena zaokrúhlená na 2 desatinné miesta, množstvo, celková cena bez DPH aj s DPH bude zaokrúhlená na 2 desatinné miesta jednotlivých druhov diela a jej celková výška, vrátane montáže, ktoré podpíšu zhotoviteľ a zodpovedná osoba objednávateľa. Kópiu objednávateľom potvrdeného dodacieho listu, preberacieho protokolu, prípadne protokolu o inštalácii diela, fotodokumentáciu obstaraného diela, je zhotoviteľ povinný priložiť k faktúre.

**Článok VI.**

**Kvalita diela a reklamácie**

* 1. Zhotoviteľ je povinný dodať dielo v kvalite, druhu a množstve podľa prílohy č. 1. Dielo musí spĺňať všetky požadované parametre podľa technických podmienok schválených objednávateľom a spĺňať technické a právne normy.
  2. V prípade, ak zhotoviteľ plní záväzok z tejto zmluvy prostredníctvom subdodávateľov, je povinný zabezpečiť a financovať všetky prípadné subdodávateľské práce a nesie za ne záruku v plnom rozsahu tak, ako keby plnil sám.
  3. Zhotoviteľ zodpovedá za vady, ktoré má dielo pri prevzatí objednávateľom a za vady, ktoré sa vyskytnú po prevzatí diela a jeho inštalácii počas záručnej doby.
  4. Ak sa v priebehu záručnej doby prejaví akákoľvek vada, je zhotoviteľ povinný začať jej odstraňovanie najneskôr do 24 hodín od jej nahlásenia objednávateľom.
  5. Zhotoviteľ sa zaväzuje, že dodané dielo, ktoré je predmetom plnenia je novovyrobené, doteraz nepoužívané a zodpovedá požadovanej kvalite. Príslušné technické podmienky, alebo normy budú uvedené na doklade (záručnom liste) k dielu, na ktorom bude uvedený mesiac a rok výroby.
  6. Zhotoviteľ poskytuje objednávateľovi záruku za akosť predmetu plnenia. Dielo bude po záručnú dobu spôsobilé na použitie na obvyklý účel a zachová si obvyklé vlastnosti. Zhotoviteľ poskytuje objednávateľovi záruku na dielo a jeho inštaláciu v záručnej dobe 24 mesiacov. Záručná doba začína plynúť dňom prevzatia diela objednávateľom po  jeho inštalácii podľa tejto zmluvy.
  7. Objednávateľ je oprávnený kontrolovať dodanie diela. Ak objednávateľ zistí, že zhotoviteľ dodáva dielo v rozpore so svojimi povinnosťami, je objednávateľ oprávnený dožadovať sa odstránenia vzniknutej vady. Ak zhotoviteľ diela nepristúpi k odstráneniu vady a riadnemu dodaniu diela bezodkladne, najneskôr však v lehote podľa ods. 6.4 tohto článku zmluvy, považuje sa takéto konanie zhotoviteľa za podstatné porušenie zmluvy a je objednávateľ oprávnený odstúpiť od zmluvy.
  8. Objednávateľ resp. zodpovedná osoba objednávateľa je povinná reklamáciu písomne oznámiť zhotoviteľovi na adresu sídla uvedenú v článku I. zmluvy, bez zbytočného odkladu po zistení vád, najneskôr do uplynutia dohodnutej záručnej doby. Zhotoviteľ potvrdí objednávateľovi doručenie reklamácie. V prípade uplatnenia reklamácie zo strany objednávateľa záručná doba prestáva plynúť a začína znova plynúť dňom prevzatia a odovzdania vymeneného diela alebo jeho časti vrátane inštalácie bez vád.
  9. Oznámenie o reklamácii musí obsahovať:
* číslo zmluvy, podľa ktorej bol dielo dodané a inštalácia vykonaná,
* číslo dodacieho listu diela,
* názov a označenie reklamovaného diela,
* popis vady.
  1. Nároky objednávateľa z vád budú uplatňované v súlade s ustanovením § 436 a nasl. Obchodného zákonníka v znení neskorších predpisov.
  2. Do uplynutia záručnej doby sa zhotoviteľ zaväzuje uskutočniť opravu alebo výmenu diela, alebo jeho časti najneskôr do 30 dní odo dňa oznámenia vád alebo reklamácie objednávateľom zhotoviteľovi.

**Článok VII.**

**Subdodávatelia**

* 1. Zhotoviteľ je oprávnený plniť predmet zmluvy prostredníctvom subdodávateľov za podmienok stanovených v tejto zmluve.
  2. Zhotoviteľ je povinný zabezpečiť a financovať všetky prípadné subdodávateľské práce a dodávky a nesie za ne záruku v plnom rozsahu. Zhotoviteľ nesie voči objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke.
  3. Zhotoviteľ je povinný v súlade s § 41 ods. 3 zákona o VO uviesť údaje o všetkých známych subdodávateľoch tak, ako sú požadované v Prílohe č. 3 tejto zmluvy, ktorá je jej neoddeliteľnou súčasťou (ďalej len „Príloha č. 3“).
  4. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný informovať e-mailom zástupcu objednávateľa do 5 (piatich) pracovných dní odo dňa uzatvorenia zmluvy so subdodávateľom o jeho nástupe na realizáciu diela. Subdodávateľ je oprávnený nastúpiť na realizáciu diela až po súhlasnom vyjadrení zástupcu objednávateľa. Zástupca objednávateľa je povinný vyjadriť svoj súhlas alebo nesúhlas s navrhovaným subdodávateľom e-mailom do 3 (troch) pracovných dní odo dňa doručenia oznámenia zhotoviteľa.
  5. Zhotoviteľ ako aj každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o VO.
  6. Ak došlo k výmazu subdodávateľa z registra partnerov verejného sektora, je zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý má povinnosť zapisovať sa do registra partnerov verejného sektora, a ktorý je v ňom zapísaný v zmysle § 11 zákona o VO.
  7. Každý subdodávateľ musí byť schopný realizovať príslušnú časť predmetu zákazky v rovnakej kvalite ako zhotoviteľ.
  8. Pre účely tohto bodu zmluvy sa zmluvné strany dohodli na spôsobe doručovania písomností prostredníctvom e-mailu na adresy:

za objednávateľa:

za zhotoviteľa:

**Článok VIII.**

**Nadobudnutie vlastníckeho práva**

* 1. Zhotoviteľ znáša nebezpečenstvo škody na zhotovovanej veci až do okamihu odovzdania a prevzatia diela.
  2. Objednávateľ nadobudne užívacie právo a vlastnícke právo k dielu dňom jeho prevzatia a podpisom dodacieho listu a preberacieho protokolu.

**Článok IX.**

**Zmluvné pokuty a úrok z omeškania**

* 1. V prípade, že zhotoviteľ nedodrží lehotu pre dodanie diela dohodnutú v tejto zmluve, môže si objednávateľ uplatniť zmluvnú pokutu vo výške 0,05% z ceny diela za každý aj začatý deň omeškania. Základom pre výpočet zmluvnej pokuty sú ceny s DPH. V prípade, ak omeškanie zhotoviteľa trvá dlhšie ako 15 dní, považuje sa to za podstatné porušenie zmluvy s možnosťou objednávateľa od tejto zmluvy odstúpiť. Pre vylúčenie pochybností sa má za to, že omeškanie zhotoviteľa o viac ako 15 dní sa považuje za podstatné porušenie, pri ktorom objednávateľ nemá záujem na splnení záväzku po uplynutí tejto doby.
  2. V prípade omeškania objednávateľa s úhradou faktúry má zhotoviteľ nárok na úrok z omeškania vo výške podľa § 369a Obchodného zákonníka v znení neskorších predpisov z neuhradenej sumy za každý aj začatý deň omeškania. Základom pre výpočet sú ceny s DPH.
  3. V prípade, že zhotoviteľ nevykoná opravu v rámci riadne uplatnenej oprávnenej reklamácie v dobe dohodnutej v článku VI. bod 6.10 zmluvy, uhradí objednávateľovi zmluvnú pokutu vo výške zodpovedajúcej 5% hodnoty dodanej časti diela na ktorú sa uplatňuje reklamácia.
  4. Pre vylúčenie pochybností sa má za to, že uplatnením nároku na úhradu zmluvnej pokuty alebo úroku z omeškania nie je dotknutý nárok na náhradu škody. Nároky na úhradu zmluvných sankcií si oprávnená strana uplatní u druhej zmluvnej strany písomným podaním doručeným na adresu druhej zmluvnej strany uvedenej v záhlaví tejto zmluvy. Súčasťou podania je faktúra na nárokovanú sumu.
  5. Povinná zmluvná strana môže nárok rozporovať v lehote splatnosti sankčnej faktúry a vrátiť faktúru na dopracovanie alebo prepracovanie.

**Článok X.**

**Odstúpenie od zmluvy**

* 1. Od tejto zmluvy môže zmluvná strana odstúpiť, ak dôjde k podstatnému porušeniu zmluvných povinností druhou stranou. Odstúpenie od zmluvy musí byť druhej zmluvnej strane oznámené písomne, inak je neplatné. V odstúpení musí byť uvedený dôvod, pre ktorý zmluvná strana od zmluvy odstupuje.
  2. Za podstatné porušenie zmluvy sa okrem skutočností uvedených v ods. 6.7, ods. 7.8 a 9.1 považuje aj nedodanie celého súboru prvkov, alebo dodanie len časti diela; alebo ak zhotoviteľovi bol na základe právoplatného rozsudku uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa § 17 až 19 zák. č. 91/2016 Z. z. o trestnej zodpovednosti právnických osôb a zmene a doplnení niektorých zákonov.
  3. Odstúpenie je účinné dňom, kedy bolo oznámenie o odstúpení doručené druhej zmluvnej strane.

**Článok XI.**

**Záverečné ustanovenia**

11.1 Zmluva môže byť zmenená len písomnými dodatkami, v súlade so zákonom o VO, podpísanými oprávnenými zástupcami zmluvných strán.

11.2 Pokiaľ v zmluve nie je dohodnuté inak, platia pre zmluvný vzťah ňou založený, príslušné ustanovenia Obchodného zákonníka v znení neskorších predpisov.

11.3 Písomnosti týkajúce sa zmluvy sa zasielajú na adresu sídla, alebo inú adresu adresáta, uvedenú v záhlaví tejto zmluvy, resp. na inú adresu, ktorú zmluvná strana následne preukázateľne oznámi druhej zmluvnej strane. Písomnosti sa považujú za doručené tretí pracovný deň po dni odoslania na poštovú prepravu, alebo v deň odoslania e-mailovej správy, a to v oboch prípadoch aj vtedy, ak sa adresát o písomnosti nedozvedel.

11.4 Všetky body tejto zmluvy je potrebné vykladať vo vzájomnej súvislosti. Zmluvné strany súhlasia s tým, že prípadné organizačné zmeny na strane objednávateľa alebo zhotoviteľa nie sú zmenami podliehajúcimi súhlasu zmluvných strán a nebudú predmetom dodatku k zmluve. Takúto zmenu je však objednávateľ alebo zhotoviteľ povinný oznámiť bezodkladne druhej zmluvnej strane na   
e-mailovú adresu.

11.5 Zhotoviteľ sa zaväzuje uchovávať akékoľvek dokumentácie súvisiace s predmetom plnenia na základe tejto zmluvy minimálne po dobu 10 rokov odo dňa odovzdania a prevzatia diela.

11.6 Zhotoviteľ je povinný strpieť výkon kontroly/auditu súvisiaceho s dodávaným dielom, prácami a službami v prípade, ak bude predmet alebo časť predmetu zmluvy financovaný z prostriedkov Európskej únie, a to kedykoľvek počas doby trvania príslušnej zmluvy o nenávratnom finančnom príspevku minimálne však 5 rokov po ukončení projektu. Zhotoviteľ sa zaväzuje poskytnúť oprávneným osobám všetku potrebnú súčinnosť. Oprávnenými osobami sú najmä:

* Poskytovateľ finančných prostriedkov z fondov EÚ a ním poverené osoby,
* Útvar vnútorného auditu Riadiaceho orgánu a ním poverené osoby,
* Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Orgán zabezpečujúci ochranu finančných záujmov EÚ,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými pod predchádzajúcimi odrážkami v súlade s príslušnými právnymi predpismi SR a EÚ.
  1. Zmluva je vyhotovená v šiestich vyhotoveniach, pričom každé vyhotovenie zmluvy zmluvné strany prehlasujú za rovnopis, z ktorých po podpise dva rovnopisy prináležia každému objednávateľovi a dva rovnopisy zhotoviteľovi.
  2. Zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov.
  3. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám v znení neskorších predpisov.

**Prílohy:**

Príloha č. 1: Projektová dokumentácia k predmetu zmluvy - GHM a podrobná cenová kalkulácia dodaného diela

Príloha č. 2: Vzor preberacieho protokolu

Príloha č. 3: Zoznam subdodávateľov

V Bratislave dňa: ................... V ........................... dňa: ........................

Za objednávateľa: Za zhotoviteľa: